KIRJALLINEN KYSYMYS E-0581/01 esittäjä(t): Salvador Garriga Polledo (PPE-DE) komissiolle. Euroopan kielten teemavuosi ja kieltenopettajien liikkuvuus.



Virallinen lehti nro 261 E , 18/09/2001 s. 0151 - 0152



KIRJALLINEN KYSYMYS E-0581/01 esittäjä(t): Salvador Garriga Polledo (PPE-DE) komissiolle (1. maaliskuuta 2001) Aihe: Euroopan kielten teemavuosi ja kieltenopettajien liikkuvuus Meneillään olevan EU:n järjestämän Euroopan kielten teemavuoden aikana toteutetaan 43 hyväksyttyä hanketta, joihin komissio on varannut yhteensä noin 17 miljoonan euron määrärahat. Etusijalla ovat kieltenopettajien liikkuvuuteen liittyvät hankkeet, joilla helpotetaan heidän siirtymistään EU-maasta toiseen ja kielten opettamista eri tavoin. Voiko komissio ilmoittaa millä hyväksytyillä hankkeilla pyritään helpottamaan kieltenopettajien liikkumista Euroopan unionin jäsenvaltioissa? Entä miten komissio aikoo edistää kieltenopettajien määrän kasvattamista ja kannustaa heidän liikkuvuuttaan, jotta he voisivat siirtyä maasta toiseen Euroopan unionissa ja opettaa kieliä? Viviane Redingin komission puolesta antama vastaus (15. toukokuuta 2001) Euroopan kielten teemavuoden puitteissa rahoitettavien hankkeiden ensimmäisellä valintakierroksella valittiin 43 hanketta, joiden yhteenlaskettu tukisumma on 1,7 miljoonaa (ei siis 17 miljoonaa) euroa. Toisella valintakierroksella rahoitetaan vieläkin useampia hankkeita. Euroopan kielten teemavuoden tavoitteina on parantaa yleisön käsitystä kielten monimuotoisuudesta ja runsaudesta, kannustaa monikielisyyteen ja elinikäiseen kieltenopiskeluun sekä jakaa tietoa alaa koskevista asioista. Nämä tavoitteet heijastuvat teemavuoden ehdotuspyyntöön(1) vastauksina saatujen hanke-ehdotusten toimintalaoista. Lisäksi Euroopan kielten teemavuotta varten osoitetun rahoitustuen tarkoituksena on muihin toimintoihin ja ohjelmiin myönnetyn tuen täydentäminen mutta ei päällekkäisyys sen kanssa. Opettajien liikkuvuuden rahoittaminen ei olisi ollut asianmukaista, sillä tähän tarkoitukseen on saatavissa tukea toisaalta. Komissio on myöntänyt Lingua- ja Sokrates-ohjelmista erityisesti vuodesta 1990 alkaen merkittäviä summia vieraiden kielten opettajien koulutukseen ja liikkuvuuteen lähinnä seuraavilla kolmella tavalla: - kannustamalla opettajakoulutuslaitoksia yhteistyöhön Euroopan tasolla laadukkaiden opettajakoulutuskurssien ja -aineiston tuottamiseksi; vuodesta 1991 tällaisten hankkeiden yhteisrahoitukseen on käytetty lähes 22 miljoonaa euroa - myöntämällä opettajille henkilökohtaisia apurahoja jatkokoulutukseen ulkomailla; 19911992 yhteensä 53 600 vieraiden kielten opettajaa sai kukin keskimäärin 1 000 euron apurahan - rahoittamalla maiden välisiä vieraiden kielten opettajien kumppanuussopimuksia; 19961999 tällaiseen toimintaan myönnettiin tukea 13,2 miljoonaa euroa, ja yli 2 800 tulevaa vieraiden kielten opettajaa osallistui Lingua-apulaisopettajaharjoitteluun. Lisätietoja on saatavissa yhteisön yhdellätoista virallisella kielellä kielten opiskelua käsittelevältä komission web-sivustolta (http://europa.eu.int/comm/education/languages/fr/index.html). Myös Leonardo da Vinci -ohjelmasta tuetaan 16 viikon vaihtoja alan ammattilaisten kesken sekä kieltenopettajien siirtymistä ulkomaille ammatillisen koulutuksen puitteissa; tuki on tarkoitettu kieltenopettajille ja -ohjaajille. Sokrates-ohjelman Arion-toimintamuodosta tuetaan opetusalan ammattilaisten ulkomaanmatkoja, joiden tarkoituksena on muiden maiden opetusjärjestelmiin ja yhteisten ongelmien käsittelytapoihin tutustuminen. 20002001 järjestettiin 15 Arion-opintomatkaa, joille osallistui noin 180 opetusalan asiantuntijaa ja päättäjää. 20012002 järjestetään vastaava määrä tapahtumia. (1) Koulutuksen ja kulttuurin pääosasto 66/00.